Kulturni dom

Accademia Europeista: predstavitev 55. izvoda revije "Rassegna Europea"
2026-02-20 18:00 - 19:00 (Europe/Rome) | Kulturni dom, ul. Brass 20, Gorica, 34170, Italy

MED NEBOM IN ZEMLJO
2026-02-22 17:00 - 20:00 | Kulturni dom, ul. Brass 20, Gorica, 34170, Italy
Nedelja 22. februarja 2026 ob 17.00 (vse zasedeno) – Ponovitev ob 20.00
Kaj imajo skupnega Julius Kugy, Edvard Rusjan in Aleksandrinke?Vsi trije imajo skupno Goriško/ Primorsko, povezuje jih tudi prehajanje meja – geografskih, kulturnih in osebnih. Imajo pogum iti dalje. Ravno tukaj smo šli tudi sami dalje,. Poiskali smo nove prijatelje, nova znanstva, novo sodelovanje, povezali smo se s folklorno skupino Santa Gorizia, ki deluje na oni strani meje in skupaj, kljub jezikovni oviri, načinu dela in razmišljanja o folklorni dejavnosti, našli pot, način in skupaj ustvarili predstavo MED NEBOM IN ZEMLJO.Meja je hkrati prednost, saj nas zaznamuje, da iščemo in delamo onkraj danih omejitev. Moška lika sta vedno imenovana z imenom in priimkom, pod to oznako ju poznamo. Kaj pa Aleksandrinke? Mar niso te Velike žene prepogosto imenovane kot skupina? Kaže na neenak položaj v preteklosti. Njihov pogum je množičen, ni pa nastavljen individualno.V razmislek, ponos in zabavo.vir: Fd Gartrož
Info pri članih Fd Gartrož

BALADA O TROBENTI IN OBLAKU - Abonma SSG
2026-02-23 20:00 - 21:30 | Kulturni center Lojze Bratuž, ul XX Septembra, 85, Gorica, 34170, Italy
Ciril Kosmač
BALADA O TROBENTI IN OBLAKU

Režiser
Žiga Hren

Slovensko stalno gledališče v sodelovanju z MINI TEATER, AGRFT Ljubljana

Slovenski roman posreduje zgodbo primorsko tolminske kmetije znotraj avtobiografskega okvira. Je pripoved o starem kmetu Jerneju Temnikarju, o junaštvu preprostih ljudi in o tem, kaj junaška dejanja prinesejo s seboj in kaj za njimi ostane. Govori o vojni, spominih in soočenju s samim sabo, v preteklosti kot v sedanjosti.
PREDVPIS ABONMAJA S POPUSTOM do 31. julija
kontakti in urniki za poletni vpis:
GORICA od ponedeljka do petka 8.30-13.00/ tel 0481 33288
Program za goriške abonente obsega pet uprizoritev SSG, gostujočo predstavo in dva dogodka Kulturnega doma in Kulturnega centra Lojze Bratuž v Gorici. Vse dramske predstave so opremljene z italijanskimi nadnapisi. Brezplačen prevoz iz okolice Gorice je možen po dogovoru (rezervacije pri blagajni Kulturnega doma Gorica).
Kulturni dom Gorica
ponedeljek-petek: 9.00-13.00 / 15.00-18.00
Ul. I. Brass 20
tel +39 0481 33288
e-pošta: info@kulturnidom.it
Kulturni center Lojze Bratuž
Drevored 20. septembra 85
tel +39 0481 531445
e-pošta: info@centerbratuz.org

REKA SOČA IN NJENI MOSTOVI - dokumentarna razstava
2026-02-24 18:00 - 19:00 | Kulturni dom, ul. Brass 20, Gorica, 34170, Italy
V torek, 24. februarja 2026, ob 18. uri
Na razstavi bodo predstavljeni najzanimivejši mostovi na slovenskem in italijanskem ozemlju skozi zgodovinski, arhitekturni in tehnični pogled in njihov vpliv na okolje in pokrajino ob reki Soči.
Na otvoritveni slovesnosti bosta spregovorila slovenski koordinator za raziskave Gorazd Humar iz Šempetra pri Gorici in znanstveni urednik Edino Valcovich iz Trsta.
Reka Soča izvira v dolini Trente in se po skoraj 140 km – od katerih preteče 100 km po slovenskem ozemlju in 40 km po italijanskem – izlije v Tržaški zaliv.
Po zgornjem toku, ki teče skoraj kot hudournik skozi osupljivo naravno kuliso Trente, kjer si reka utira pot med zavoji, soteskami, ozkimi grli med skalami ter manjšimi slapovi, se Soča pod Kobaridom v srednjem toku postopoma razširi. V spodnjem toku se postopoma prelevi v mogočno reko, ki slovi po edinstveni smaragdno zeleni barvi svojih voda. Po vstopu na italijansko ozemlje med Solkanom in Gorico in vse do izliva v morje se tako tesno prepleta s tamkajšnjo pokrajino, da ji le ta dolguje celo svoje ime – Posočje (Isontino). Nazadnje, v povsem preoblikovanem naravnem okolju, obdana z bujnim rastjem in vijugastimi meandri, doseže Jadransko morje, v katerega se po razburljivem potovanju spokojno izlije.
Tako kot vse reke tudi reka Soča predstavlja naravno ločnico v prostoru, zato je človek skozi stoletja stremel k povezovanju njenih dveh bregov. Tako so nastali umetelno in domiselno grajeni mostovi, ki jih želi ta razstava predstaviti. Pripovedovala bo o njihovih zgodovinskih usodah, gradbeni in inženirski tehniki, o uporabljenih materialih ter pogledih v prihodnost. Ne bo pa ob vsem tem razstava obšla vojnih razdejanj, ki sta jih obe svetovni vojni povzročili na mostovih na reki Soči. Iz prikaza vojnih razdejanj kliče razstava hkrati k večnemu miru v celotnem Posočju.
Razstava zatorej nazorno pripoveduje tudi o zgodovini prostora, ki ga oblikuje reka Soča ne glede na državno mejo ter nas seznanja o družbenih, političnih in kulturnih tokovih, ki so ta prostor pomembno zaznamovali.
Razstava, katero prirejajo Italijanska regionalna zbornica inženirjev Gorice (Ordine degli ingegneri – Provincia di Gorizia), Inženirska zbornica Slovenije in Kulturni dom Gorica, v sodelovanju s kulturno zadrugo Maja iz Gorice (v okviru projekta »Čedermaci današnjega časa«), s pokroviteljstvom Dežele Furlanije Julijske krajine in občin Gorica in Nova Gorica, bo na ogled vse do 15. marca 2026 po sledečem urniku: (od ponedeljka do petka): od 9.00 do 12.00 in od 16.00 do 18.00 ure, ter v večernih urah med raznimi kulturnimi prireditvami.
Informacije: Kulturni dom – tel. +39 0481 33288; email info@kulturnidom.it.

OVERTWELVE - uspešnice
2026-02-26 20:30 - 22:00 | Kulturni dom, ul. Brass 20, Gorica, 34170, Italy
V četrtek, 26 februarja 2026 ob 20:00 – Prost vstop
več o projektu: https://assocoperaviva.it/4-edizione-le-mani-doro/

Pesmi, ženske in zgodbe ob meji
2026-03-08 18:00 - 20:00 | Kulturni dom, ul. Brass 20, Gorica, 34170, Italy

A proposito di donne (O ženskah)
2026-03-10 20:30 - 22:00 | Kulturni dom, ul. Brass 20, Gorica, 34170, Italy
Zgodbe žensk, ki imajo kaj povedati…
Predstava, ki združuje zgodbe 20 ženskih osebnosti, ki so s svojim zgledom pustile neizbrisen pečat prihodnjim generacijam.
V italijanščini – Prost vstop

ZVEZDE PLEŠEJO - Komigo baby
2026-03-15 11:00
Nepozabna zgodbica, kjer s pomočjo truda, vztrajnosti, prijateljev in kančka sreče lahko uresničiš karkoli si zaželiš. S pomočjo nerodne in prikupne Tajči ter šaljivega in samozavestnega Dejčija, se bomo podali med čisto prave plesne zvezde.
Kako sta se prijatelja pripravljala na največje plesno tekmovanje in kakšne ovire na poti do uspeha sta morala premagati, si oglejte v naši najnovejši predstavi, kjer se bomo od smeha držali za trebuhe, skupaj potočili kakšno solzico in na koncu znova začeli verjeti vase in v svoje sanje.
Revijo Komigo baby prireja Kulturni dom Gorica v sodelovanju z AŠZ Dom Gorica, SSG, Glasbeno matico in kulturno zadrugo Maja, pod pokroviteljstvom SKGZ in podporo Avtonomne dežele FJK – Io sono FVG, Fundacije Goriške hranilnice, Urada RS za Slovence v zamejstvu in po svetu ter Občin Gorica in Nova Gorica (EPK 2025).
Cena vstopnic: 6 € otroci; 3 € znižani (spremljevalci, bratje in sestre); 1 € vsak naslednji otrok iz iste družine. Za vse podrobnejše informacije in rezervacije se lahko zainteresirani obrnejo na urad Kulturnega doma v Gorici (tel. +39 0481 33288 – info@kulturnidom.it).

KAKŠNI SMO…DRUGAČNI - Komigo 2026
2026-03-17 20:00 - 21:30 | Kulturni dom, ul. Brass 20, Gorica, 34170, Italy
Torek, 17. marca ob 20:00
Na sporedu pred-dogodek letošnjega festivala komičnega gledališča »Komigo 2026«, komedija v priredbi gledališke skupine KD Sovodnje »Kakšni smo…drugačni«, v režiji Kristine Di Dio. Na odru se bodo predstavili Erik Figelj, Jasmin Lutman, Jožef Pipan, Monika Marusič, Peter Figelj, Saša Klanjšček in Veronika Vizintin.
Kakšni smo “drugačni”. Drug drugemu smo si različni, tako posebni, a vedno na določeni točki najdemo skupno pot. Tokrat nas ta pot pelje v čakalnico. Tu srečamo presenetljivega Freda, energično asistentko Matildo, prodornega taksista Maksija, pobožno milo Marijo, prefinjeno laboratorijsko inženirko Izabelo, dinamično punco Lili in svojevrstnega mladeniča Boba.
Vsak se spopada v vsakdanjosti s svojevrstnimi izzivi, ki jih postopoma na odru razkrije in tudi s pomočjo drugih spozna in sprejme. Džungla simbolično predstavlja nezavedno stanje, kjer vladajo čustva in istinkt. Naši junaki se v čakalnici soočajo z lastnimi “zvermi”, ki jih skušajo skupaj ukrotiti. Glej ti, a bo tudi tokrat res, da je v skupini moč?
Komedija, je prosto povzeta po delu francoskega avtorja Laurenta Baffieja, po prevodu Žive Čebulj.
Vstop prost (prostovoljni prispevki). Za dodatne informacije in rezervacije: Kulturni dom v Gorici (ul. Brass 20, tel. +39 0481 33288, info@kulturnidom.it).
Vpisovanje abonmajev Komigo poteka (vse do 20. marca 2026) pri blagajni Kulturnega doma v Gorici (ul. Brass 20 – tel. +39 0481 33288) vsak delavnik od 9.00 do 13.00 in od 15.00 do 18.00 ure. Cena abonmaja (osem predstav): 80,00 €, znižani (over 65, under 25) 60,00 €, študenti in dijaki 50,00 €.
Festival Komigo, komično gledališče v slovenskem, italijanskem in furlanskem jeziku, prireja Kulturni dom Gorica v sodelovanju s SNG Nova Gorica, Slovenskim stalnim gledališčem (SSG) iz Trsta, združenjem Artisti Associati iz Gorice, društvom Terzo Teatro iz Gorice, Glasbeno matico, Glasbeno akademijo Santa Croce iz Križa pri Trstu, kulturno zadrugo Maja (Across the Border), Agencijo PijaR iz Kranja ter kulturnimi društvi Sovodnje in Pihalnim orkestrom Kras iz Doberdoba. Pokrovitelji projekta so občine Gorica, Nova Gorica, Sovodnje ob Soči in Doberdob ter Slovenska kulturno-gospodarska zveza (Skgz). Projekt finančno podpirajo Dežela FJK, Urad Vlade Republike Slovenije za Slovence v zamejstvu in po svetu ter Fundacija goriške hranilnice.

GLASBA JE LUČ (La musica è luce)
2026-03-20 20:30 - 22:30 | Kulturni dom, ul. Brass 20, Gorica, 34170, Italy
https://orchestrafiatimuggia.com/la-musica-e-luce/

RETROSPEKTIVA - razstava
2026-03-23 18:00 - 19:00 | Kulturni dom, ul. Brass 20, Gorica, 34170, Italy
Ponedeljek, 23. marca 2026 ob 18:00
Odprtje razstave priznanega goriškega slikarja Jožeta Ceja z naslovom »85 – Retrospektiva«. Umetnika bosta na otvoritveni slovesnosti predstavila Gorazd Humar iz Šempetra in Andrea Bellavite iz Gorice.
Arhitekt Jože Cej se je rodil leta 1941 v Gorici. Leta 1960 je diplomiral na slovenskem učiteljišču, leta 1962 pa na umetnostnem liceju v Benetkah. Prav tam je leta 1970 diplomiral tudi na Fakulteti za arhitekturo. Publiki se je prvič predstavil že leta 1955. Udeležil se je številnih skupinskih razstav in pripravil več samostojnih razstav. Tokrat se bo v galeriji Kulturnega doma predstavil s posebno retrospektivo, ki zajema širši opus njegove življenjske umetniške poti.

Goriški likovni kritik Joško Vetrih je o Cejovem ustvarjanju zapisal: »Že na začetku svoje umetniške poti se je Jože Cej izkazal kot slikar figurativne smeri, pri čemer je dajal prednost predvsem akvarelu in temperi. Hkrati je nenehno težil k eksperimentiranju oziroma iskanju vedno novih in izvirnih oblikovnih rešitev, zlasti na področju barv. Če iz njegovih začetnih pejsažev proseva določen nemir, ki ga lahko neposredno povežemo z izkušnjami ekspresionizma, se kasneje Cej razvije v smer slikarstva, v kateri se osnovna težnja po realizmu kaže nekoliko ublažena s pomočjo stilističnih podrobnosti in posebnosti, značilnih za poimpresionistična gibanja prve polovice prejšnjega stoletja.«

Razstavo prirejata Kulturni dom v Gorici in kulturna zadruga Maja v okviru projekta »Čedermaci današnjega časa 26«, s pokroviteljstvom Dežele Furlanije – Julijske krajine, Slovenske kulturno-gospodarske zveze (SKGZ) ter Urada Republike Slovenije za Slovence v zamejstvu in po svetu. Razstava bo na ogled do 12. aprila 2026 po naslednjem urniku: od ponedeljka do petka od 9.30 do 12.30 ter od 15.30 do 18.00, v večernih urah pa tudi ob kulturnih prireditvah.

PENZIČI - Komigo 2026
2026-03-24 20:00 - 21:30 | Kulturni dom, ul. Brass 20, Gorica, 34170, Italy
Torek, 24 marca ob 20:00
Na mladih svet stoji, »penziči« so ga pa zgradil.
Jaka Šraufciger oz. Vinko Šimek se vrača na slovenske odre, Boris Kobal tudi, Franci Kek, bo prvič nastopil kot stand-up komik, Boštjan Meglič – Peška pa je poštarsko uniformo za nekaj časa obesil v omaro.
Štiri ikone slovenske komedije, ki že desetletja zabavajo vse, ki jih hočejo gledati in poslušati. Vsem štirim pa je skupno, da so »penziči«. Zato imajo, kot vsi penzionisti, veliko za povedati in predvsem si upajo VSE povedati. Če bi radi slišali njihov pogled na moderni svet, ljubezen v zlatih letih in na radosti ter tegobe, ki pridejo s penzijo, potem morate priti.
Ker pa imajo najmanj časa ravno v penziji, boste lahko legende slovenske komedije v novi predstavi »Penziči« videli le v omejenem številu predstav. Enkratna turneja po Sloveniji in TO JE TO.
Pohitite, da jih ne zamudite.
Vir: https://vidvalic.si/penzici/

SVET JE SKOČIL S TEČAJEV...POSKUSIMO GA PONOVNO SPRAVITI NA SVOJE MESTO - srečanje
2026-03-27 17:00 - 19:00 | Kulturni dom, ul. Brass 20, Gorica, 34170, Italy
Na srečanju bo prisoten priznani igralec, kantavtor, pisatelj in glasbeni producent Moni Ovadia, ki bo spregovoril o zapletenem položaju sodobnega sveta, s posebnim poudarkom na aktualnih vojnah in razmerah v Gazi.
Cilj dogodka je doseči čim širši krog državljank in državljanov ter spodbuditi stalno razpravo o temah pravičnosti in svetovnega miru, hkrati pa tudi spodbuditi skupni trenutek sodelovanja in razmisleka, namenjen izražanju nasprotovanja nasilju in vojni kot sredstvoma za reševanje konfliktov.
Moni Ovadia se je rodil leta 1946 v Plovdivu v Bolgariji v judovski družini, ki se je kmalu po njegovem rojstvu preselila v Milan, kjer je odraščal, diplomiral iz političnih ved in se zatem lotil ustvarjanja v glasbi in gledališču.
Vstop prost z rezervacijo do zapolnitve mest.. Za informacije in rezervacije. Kulturni dom Gorica, tel. +39 0481 33288, email info@kulturnidom.it.
Srečanje prireja ANPI-VZPI Gorica in Podgora, Kulturni dom Gorica, revija Isonzo – Soča, društvo Apertamente iz Tržiča, Slovenska kulturno gospodarska zveza in združenje, kulturna zadruga Maja in združenje Pax Christi iz Gorice.

PREDSTAVITVE/PRESENTAZIONI - Joško Vetrih
2026-03-30 18:00 - 19:00 | Kulturni dom, ul. Brass 20, Gorica, 34170, Italy
Ponedeljek, 30. marca 2026, ob 18. uri
Predstavitev knjige, na kateri bodo sodelovali likovni kritik Saša Quinzi, oblikovalec knjige Silvan Bevčar in pisatelj Andrea Bellavite.
Publikacija predstavlja pomemben dokument o bogatem delovanju Galerije Kulturnega doma v Gorici, kjer je bilo doslej organiziranih več kot 400 razstav, pri katerih je bil avtor tudi eden osrednjih pobudnikov. Tokrat je kritik izbral šestdeset umetnikov, ki so v različnih obdobjih njegovega dolgoletnega in neprekinjenega sodelovanja s Kulturnim domom razstavljali v galeriji te ustanove.
Zamisel za knjigo je avtor dodatno utemeljil z dejstvom, da je leto 2025 na Goriškem zaznamovano z nazivom Evropske prestolnice kulture, ki ga skupaj nosita Nova Gorica in Gorica. Ob tem je skupaj s Kulturnim domom želel opozoriti, da v tem zgodovinskem obdobju ne smejo utoniti v pozabo »osebnosti obeh Goric«, ki so s svojim ustvarjanjem pomembno zaznamovale čezmejni kulturni prostor – ne glede na narodnost.
Na tej osnovi je nastala dvojezična publikacija »Predstavitve – Presentazioni«, v kateri Vetrih predstavlja 60 umetnikov iz širšega goriškega prostora, ki so po drugi svetovni vojni zaznamovali likovno sceno na Goriškem in svoja dela pod taktirko avtorja predstavili v galeriji Kulturnega doma v Gorici.
Izbor zajema tako že preminule umetnike, kot so Milko Bambič, Demetrij Cej, Robert Hlavaty, Silvester Komel, Klavdij Palčič, Lojze Spacal, Avgust Černigoj, Veno Pilon in Rudolf Saksida, kot tudi sodobne ustvarjalce, med njimi gre zabeležiti »Goričane« kot: Jože Cej, Robert in David Faganel, Franco Dugo, Laura Grusovin, Vladimir Klanjšček, Hijacint Jussa, Andrej Kosič, Franko in Ivan Žerjal, Bogdan Butkovič, Oskar Beccia, Aleksander Peca, Vera Mauri, Mariagrazia Persolja, Ivan Rob, Klavdij Tutta ter Nadja in Silvan Bevčar, in številne druge.
Publikacijo sta uredila in oblikovala Silvan Bevčar in Annalisa Petri (tiskarna Budin), za lekturo pa so poskrbeli Pia Lešnik, Zoltan Jan in Andrea Bellavite. Pri posameznih prevodih so sodelovali Vili Prinčič, Luciana Budal, Zoltan Jan, Vida Bitežnik, Violeta Rosanda, Peter Szabo in Karlo Devetak. Fotografije so iz arhiva ustvarjalcev, Kulturnega doma in Tihomirja Pintarja.
Knjiga, ki je že na voljo zainteresiranim v Kulturnem domu v Gorici ter v goriških knjigarnah, sta izdala Kulturni dom v Gorici in kulturna zadruga Maja iz Gorice v okviru projekta Čedermaci današnjega časa, s pokroviteljstvom Urada Republike Slovenije za Slovence v zamejstvu in po svetu ter Dežele Furlanije – Julijske krajine. Tisk je izvedla tiskarna Budin iz Gorice.
Srečanje prirejata Kulturni dom v Gorici in Kulturna zadruga Maja (v okviru projekta Čedermaci današnjega časa 26), s podporo in pokroviteljstvom Dežele Furlanije – Julijske krajine ter občin Gorica in Nova Gorica ter Slovenske kulturno-gospodarske zveze.
Vstop je prost.

USJE SE JE DALU - Komigo 2026
2026-04-02 20:00 - 22:00 | Slovensko Narodno gledališče (SNG) Nova Gorica, Trg Edvarda Kardelja 5, Nova Gorica, 5000, Slovenija
Četrtek, 2.aprila 2026 ob 20:00 – ČEZMJENI DOGODEK v SNG NOVA GORICA
Produkcija: SNG Nova Gorica, Zavod Scaramouche
Nastopajo: Patrizia Jurinčič Finžgar, Marjuta Slamič, Borut Petrović,
Jakob Šfiligoj, Matija Rupel, Anže Vrabec, Blaž Pahor
Usje se je dalu je komedija, rojena iz življenja ob meji. Zgodbe pričevalk in pričevalcev se na humoren način dotikajo različnih – tudi perečih ali celo usodnih – tem, problemov in fenomenov, ki so ključno zaznamovali socialne in ekonomske razmere posameznikov ter skupnosti. Ponujajo zanimive primerjave in pojasnjujejo generacijske razlike, predvsem pa s smehom povezujejo občinstvo in ga nagovarjajo k razmisleku.
Usje se je dalu je sklepna uprizoritev projekta Sezona obiranja zgodb, ki ga je kot del uradnega programa GO! 2025 razvijal Zavod Scaramouche pod umetniškim vodstvom Tereze Gregorič. Ustvarjalna ekipa je zbrala več kot 70 pričevanj ljudi, ki so živeli in živijo ob slovensko-italijanski meji. Skozi njihova pričevanja se izrisuje podoba bivanja na robu dveh svetov – razklanost med dvema mestoma v dveh državah nasprotujočih političnih ideologij. Zgodbe malih ljudi, ki jih uradna zgodovina pogosto spregleda (nekatere so bile v okviru projekta prvič zapisane), ponujajo globok uvid v snovno in nesnovno kulturno dediščino primorske regije, prispevajo k sestavljanju mozaika zgodovine slovenstva ter nudijo kritično refleksijo razmerij med preteklostjo in sodobnostjo. Ustvarjalci nadgrajujejo dokumentarni materiali z umetniškim obdelovanjem tako, da poudarjajo komične dimenzije vedrine in humorja, ki se že v samih pričevanjih kaže kot zvest spremljevalec regijskega »duha«. Ob tem raziskujejo kontinuiteto in tradicijo mediteranske komedije ter njenih arhetipskih likov, ki se v uprizoritvi Usje se je dalu soočajo s sodobnimi pristopi pripovedovalskega gledališča.
vir: https://www.sng-ng.si/sl/repertoar/premiere/usje-se-je-dalu/

18.03 - Il tempo dei semplici
2026-04-08 18:03 - 19:03 | Kulturni dom, ul. Brass 20, Gorica, 34170, Italy
Sreda, 18.april 2026 ob 18.03
Knjiga ob 18.03 – LUIGI NACCI. Z njim se bo Pogovarjal GIOVANNI FIERRO
V romanu, ki se odvija v Trstu, sin pripoveduje o svojih starših, preden ju odnese čas. Na ozadju obmejnega mesta, razpetem med cesarskim spominom in balkanskim svetom, se izrisuje preprosta in univerzalna epopeja dveh običajnih ljudi, opazovanih z nežnostjo in ganjenostjo. Po knjigi I dieci passi dell’addio se Luigi Nacci sooča z novim slovesom: tistim pretresljivim od staršev, ki so še vedno ob njem
Luigi NACCI je učitelj, novinar in kulturni delavec, avtor pesmi in esejev. Ustanovil je pohodniško skupino »The Rolling Claps« in zasnoval festival »Festival della Viandanza«.
Giovanni FIERRO je goriški pesnik in pisatelj. Sodeloval je na številnih pesniških branjih in festivalih v Italiji in tujini.

"Naslov še iščemo" - Licejski pol Gregorčič Trubar
2026-04-10 11:00 - 12:30 | Kulturni dom, ul. Brass 20, Gorica, 34170, Italy
Petek, 10.aprila 2026 ob 11:00 – Ponovitev ob 20:30

Osvobodimo Vero od Religije - srečanje
2026-04-13 17:30 - 19:00 | Kulturni dom, ul. Brass 20, Gorica, 34170, Italy
Ponedeljek, 13. aprila ob 17:30
nadaljevanje cikla srečanj »Svet je skočil s tečajev.. Pogovorimo se…« z dogodkom, ki nosi naslov Osvobodimo vero od religije. Večer, ki ga bosta uvedla Andrea Bellavite in Fabio Sesti, bo posvečen vlogi religij v okviru sodobnih geopolitičnih in kulturnih konfliktov.
Izhajajoč iz povabila Monija Ovadie, da si ponovno prisvojimo svojo vlogo državljanov, bomo skušali najti smer v kaosu aktualnih vojn, ki jih podpira plast lažnih informacij. Te nas pogosto vodijo k temu, da različne kulture dojemamo kot sovražne, ter nas postopoma navajajo na vojno kot na nekaj neizogibnega – vse do tega, da postane skoraj religiozno poslanstvo.
Srečanje prireja ANPI-VZPI Gorica in Podgora, Kulturni dom Gorica, revija Isonzo – Soča, društvo Apertamente iz Tržiča, kulturna zadruga Maja in združenje Pax Christi iz Gorice.

A GORIZIA NO SE POL (V Gorici se ne da) - Komigo 2026
2026-04-13 20:00 - 21:30 | Kulturni dom, ul. Brass 20, Gorica, 34170, Italy
Ponedeljek, 13.aprila ob 20:00 – v italijanščini
Produkcija: Collettivo Terzo Teatro (Gorica)
Zamisel in režija: Mauro Fontanini
Nastopajo: Julian Sgherla, Riccardo Beltrame, Alessio Bergamasco, Claudia Foscolini, Marilisa Trevisan, Giuliana Colella
Klavir in glas: Manuel Figheli
Kitara in glas: Massimo Piran
Bobni: Enrico Favento
Pevka: Sassia Pettovel
Videoprojekcije: Claudia Foscolini

DSUG - Redni Občni Zbor
2026-04-14 15:00 - 17:00 | Kulturni dom, ul. Brass 20, Gorica, 34170, Italy
Torek, 14. aprila ob 15:00 – Občni Zbor Drušva slovenskih upokojencev Gorica

Un mare di donne
2026-04-14 17:30 - 19:00
Torek, 14.aprila ob 17:30
Pripovedno-glasbeni dogodek, posvečen ženskim likom antike in njihovi presenetljivi aktualnosti.
več: https://www.comune.gorizia.it/it/novita-265178/notizie-265179/un-mare-di-donne-la-forza-del-mito-greco-unisce-le-generazioni-320967

EINE FRAU IN BERLIN - 1945
2026-04-15 11:00 - 12:30 | Kulturni dom, ul. Brass 20, Gorica, 34170, Italy
V sredo, 15. aprila 2026 ob 11:00
Predstava v nemščini (B1) – za šole
več: https://www.tomcorradini.it/it/eine-frau-in-berlin/

Makalu, 8481 - prvi slovenski osemtisočak in čas po njem - Srečanja z Avtorji
2026-04-15 18:00 - 19:30 | Kulturni dom, ul. Brass 20, Gorica, 34170, Italy
Sreda, 15. april ob 18:00

SPDG - 78. Redni Občni Zbor
2026-04-16 20:00 - 21:00 | Kulturni dom, ul. Brass 20, Gorica, 34170, Italy
Slovensko planinsko društvo Gorica (SPDG) vabi svoje članice in člane na 78. redni občni zbor, ki bo v ČETRTEK, 16. APRILA, ob 20. uri v drugem sklicu v mali dvorani Kulturnega doma v Gorici.

SPOON RIVER - AlienAzioni festival
2026-04-18 20:30 - 22:00 | Kulturni dom, ul. Brass 20, Gorica, 34170, Italy
Predstava v italijanščini
info o festivalu: https://www.goriziaspettacoli.it/

VERONIKA DESENIŠKA - Abonma SSG
2026-04-20 20:00 - 21:30 | Kulturni dom, ul. Brass 20, Gorica, 34170, Italy
Oton Župančič
VERONIKA DESENIŠKA

Režiserka
Maruša Kink

Produkcija
Slovensko stalno gledališče

Ljubezenska in psihološka drama temelji na zgodovinskih dogodkih o prepovedani ljubezni med Friderikom II. Celjskim in Veroniko Deseniško, ki jo je njegov oče, grof Herman II. Celjski, obtožil čarovništva. Veronika ostaja simbol poguma in upora proti moči in krivici v času, ko je bilo zatiranje žensk, kot tudi podleganje neutemeljenim predsodkom, ustaljena praksa.
PREDVPIS ABONMAJA S POPUSTOM do 31. julija
kontakti in urniki za poletni vpis:
GORICA od ponedeljka do petka 8.30-13.00/ tel 0481 33288
Program za goriške abonente obsega pet uprizoritev SSG, gostujočo predstavo in dva dogodka Kulturnega doma in Kulturnega centra Lojze Bratuž v Gorici. Vse dramske predstave so opremljene z italijanskimi nadnapisi. Brezplačen prevoz iz okolice Gorice je možen po dogovoru (rezervacije pri blagajni Kulturnega doma Gorica).
Kulturni dom Gorica
ponedeljek-petek: 9.00-13.00 / 15.00-18.00
Ul. I. Brass 20
tel +39 0481 33288
e-pošta: info@kulturnidom.it
Kulturni center Lojze Bratuž
Drevored 20. septembra 85
tel +39 0481 531445
e-pošta: info@centerbratuz.org

Goriški lok: 25 let zaščite - slovenščina v javni upravi
2026-04-22 18:00 - 19:00 | Kulturni dom, ul. Brass 20, Gorica, 34170, Italy

18.03 - Atlante immaginario del Friuli Venezia Giulia
2026-04-23 18:03 - 19:03 | Kulturni dom, ul. Brass 20, Gorica, 34170, Italy
Četrtek, 23.aprila ob 18:03
Knjiga ob 18.03
Deželni pisatelji so dali glas zborovskemu pripovedovanju, stkanemu iz družinskih vezi, izgub, ponovnih rojstev in starodavnih legend, ki se prenašajo s šepetom. Gre za kolektivno delo, ki raziskuje dušo dežele, popestrene z zgodovino, jeziki in kulturami. Glasovi avtorjev in avtoric Združenja pisateljev FJK (Associazione Scrittori FVG) nas spremljajo po devetih poteh, ki jih velja uživati počasi, kot dobra vina te zemlje.

O tem bosta spregovorila:

Mariaelena PORZIO, Videmčanka, urednica knjige. Sodeluje s fundacijo Radio Magica ETS pri pisanju in urejanju besedil ter je ena od ustanoviteljic Združenja pisateljev FJK.
Andrea BELLAVITE, novinar in pisatelj, direktor Fundacije za ohranitev oglejske bazilike, kjer vodi projekte valorizacije, raziskovanja in komuniciranja Unescove dediščine ter spodbuja kulturne pobude in znanstveno sodelovanje.

Branja odlomkov: Enrico CAVALLERO

Pogum v srcu, cvet v roki - Svobodni cvet
2026-04-27 20:30 - 22:00 | Kulturni dom, ul. Brass 20, Gorica, 34170, Italy
Glasbeno-gledališka predstava »Pogum v srcu, cvet v roki – Svobodni cvet«, v režiji Viljene Devetak. – ob 81-letnici osvoboditve
Na odru Kulturnega doma se bodo predstavili naslednje skupine in glasbeniki: ženska vokalna skupina Danica (Vrh), ženska vokalna skupina Konfluens (Sovodnje), dekliška pevska skupina Biseri (Vrh), Martina Feri (klavir in vokal), Ivo Tull (kitara in vokal), Tomaž Grassi (harmonika), Neja Volčič (vokal), Giulia Sartori (vokal), Alen Peric (bas) in Saša Peric (trobenta, cajon), pod vodstvom Jane Drasič, ter plesalka Nina Bensa in plesalci društva Movartex. Dogodek bosta povezovala recitatorja Katerina Citter in Robert Cotič.
Večer prirejajo kulturno društvo Danica iz Vrha (Go) in KD Sovodnje, Zveza slovenskih kulturnih društev in Kulturni dom Gorica, v sodelovanju s kulturno zadrugo Maja (v okviru projekta »Across the border«) in ANPI-VZPI, s pokroviteljstvom Slovenske kulturno gospodarske zveze in Občin Gorica in Nova Gorica, ter s prispevkom Dežele Furlanije Julijske Krajine.
Vstop s prostovoljnimi prispevki. Za informacije: tel. +39 0481 33288 – info@kulturnidom.it.

V svetu petelinov - razstava
2026-04-29 18:00 - 19:00 | Kulturni dom, ul. Brass 20, Gorica, 34170, Italy
Sreda, 29.aprila ob 18:00
Odprtje razstave priznanega slikarja Draga Šumnika – Luke iz Šoštanja z naslovom »V svetu petelinov«.
Likovni umetnik Drago Šumnik – Luka, dobro poznan predvsem v rodni Šaleški dolini kot tudi širše, plodno ustvarja že od leta 1986. Njegovo vodilo pri ustvarjanju je eksperimentiranje ter nenehno iskanje novih pristopov in motivov. Kot slikar samouk se je skozi leta udeležil številnih delavnic, kolonij in izobraževanj pri različnih uglednih mentorjih kot so dr. Jože Muhovič, Štefan Marflak, Veljko Toman in Ivana Andrić Todić. Opus svojih del, ki vključuje abstrakcijo, realizem in sakralno motiviko v različnih tehnikah, imenuje Luksizem. Za svoje ustvarjalno delo je prejel številna priznanja, med drugim tudi plaketo Občine Šoštanj.
Razstava »V svetu petelinov« je posebna slikarska akcij. Najprej predstavi potretne podobe Franceta Prešerna, Karla Destovnika- Kajuha, Primoža Trubarja, Ivana Cankarja in druge slovenske osebnosti, nato pa v drugem delu pa so njegovi junaki »petelini«.
Razstavo prirejata Kulturni dom v Gorici in kulturna zadruga Maja (v okviru projekta »Čedermaci današnjega časa 26«), s pokroviteljstvom Dežele Furlanije Julijske krajine. Razstava bo odprta do 15. maja 2026 po naslednjem urniku: od ponedeljka do petka od 9.30 do 12.30 ter od 15.30 do 18.00, v večernih urah pa tudi ob kulturnih prireditvah.
